เอริก ชมิดต์

**เอริก เอเมอร์สัน ชมิดต์** (; เกิด 27 เมษายน ค.ศ. 1955) เป็นนักธุรกิจชาวอเมริกัน และอดีตวิศวกรคอมพิวเตอร์ที่เคยเป็นประธานเจ้าหน้าที่บริหาร (ซีอีโอ) ของกูเกิลใน ค.ศ. 2001 ถึง 2011 และประธานกรรมการบริหารของบริษัทใน ค.ศ. 2011 ถึง 2015 เขายังดำรงตำแหน่งประธานกรรมการบริหารของแอลฟาเบต อิงก์ บริษัทแม่ ตั้งแต่ ค.ศ. 2015 ถึง 2017 และที่ปรึกษาด้านเทคนิคของแอลฟาเบตตั้งแต่ ค.ศ. 2017 ถึง 2020 นับตั้งแต่ ค.ศ. 2025 เขาดำรงตำแหน่งซีอีโอของ Relativity Space บริษัทผลิตชิ้นส่วนอากาศยาน ณ ค.ศ. 2025 เขาเป็นหนึ่งในบุคคลที่ร่ำรวยที่สุดในโลกตามข้อมูลจาก *[[Bloomberg Billionaires Index]]* โดยมีมูลค่าสินทรัพย์สุทธิประมาณ 53.0 พันล้านดอลลาร์สหรัฐ

ขณะเป็นนักศึกษาฝึกงานที่ Bell Labs ใน ค.ศ. 1975 ชมดต์เป็นผู้ร่วมผลิต Lex โปรแกรมซอฟต์แวร์สำหรับสร้างตัววิเคราะห์คำศัพท์สำหรับระบบปฏิบัติการคอมพิวเตอร์ Unix จากนั้นใน ค.ศ. 1983 เขาเข้าร่วมงานกับ Sun Microsystems และทำงานในหลายตำแหน่ง เขาเป็นประธานเจ้าหน้าที่บริหารของ Novell ตั้งแต่ ค.ศ. 1997 ถึง 2001 ชมิดต์ยังดำรงตำแหน่งในคณะกรรมการต่าง ๆ ในแวดวงวิชาการและอุตสาหกรรม รวมถึงคณะกรรมการของมหาวิทยาลัยคาร์เนกีเมลลอน แอปเปิล, มหาวิทยาลัยพรินซ์ตัน และเมโยคลินิก นอกจากนี้เขายังเป็นเจ้าของหุ้นส่วนขนาดเล็กใน Washington Commanders ของ National Football League (NFL)

## ชีวิตช่วงต้นและการศึกษา
ชมิดต์เกิดที่ฟอลส์เชืร์ช รัฐเวอร์จิเนีย ภายหลังย้ายไปแบล็กส์เบิร์ก รัฐเวอร์จิเนีย เป็นลูกชายคนหนึ่งจากทั้งหมดสามคนของเอลิเนอร์ ผู้มีปริญญาโทในด้านจิตวิทยา กับวิลสัน เอเมอร์สัน ชมิดต์ ศาสตราจารย์เศรษฐศาสตร์ระหว่างประเทศที่เวอร์จิเนียเทคและมหาวิทยาลัยจอนส์ ฮอปคินส์ ผู้ทำงานในกระทรวงการคลังสหรัฐในสมัยนิกสัน ชมิดต์ใช้เวลาส่วนหนึ่งในวัยเด็กอยู่ที่ประเทศอิตาลีเนื่องจากงานของพ่อ และเขากล่าวว่าประสบการณ์นั้นได้เปลี่ยนมุมมองของเขา

ชมิดต์จบการศึกษาจากยอร์กทาวน์ไฮสกูลในย่านยอร์กทาวน์ของเทศมณฑลอาร์ลิงตัน รัฐเวอร์จิเนียใน ค.ศ. 1972 หลังได้รับรางวัลอักษรวาร์ซิตี 8 ตัวในการวิ่งระยะไกล เขาเข้าเรียนที่มหาวิทยาลัยพรินซ์ตัน ตอนแรกเรียนสาขาสถาปัตยกรรม และภายหลังเปลี่ยนเป็นวิศวกรรมไฟฟ้า ได้รับปริญญาตรีวิทยาศาสตรบัณฑิต สาขาวิศวกรรมศาสตร์ใน ค.ศ. 1976

ตั้งแต่ ค.ศ. 1976 ถึง 1980 ชมิดต์อาศัยอยู่ที่ International House Berkeley ซึ่งเป็นที่ที่เขาได้พบกับเวนดี บอยล์ ภรรยาในอนาคตของเขา ใน ค.ศ. 1979 ชมิดต์ได้รับปริญญาโทสาขาวิศวกรรมไฟฟ้าและวิทยาการคอมพิวเตอร์ (EECS) จากการออกแบบและใช้งานเครือข่าย (Berknet) ที่มหาวิทยาลัยแคลิฟอร์เนีย เบิร์กลีย์ ซึ่งเชื่อมโยงศูนย์คอมพิวเตอร์ของมหาวิทยาลัยกับภาควิชาวิทยาการคอมพิวเตอร์และวิศวกรรมไฟฟ้าและวิทยาการคอมพิวเตอร์ ที่นั่น เขายังได้รับปริญญาเอกสาขาวิศวกรรมไฟฟ้าและวิทยาการคอมพิวเตอร์ใน ค.ศ. 1982 โดยมีวิทยานิพนธ์เกี่ยวกับปัญหาในการจัดการการพัฒนาซอฟต์แวร์แบบกระจายและเครื่องมือในการแก้ปัญหาเหล่านี้

## อาชีพ

## ชีวิตส่วนตัว
ในเดือนมิถุนายน ค.ศ. 1980 ชมิดต์สมรสกับเวนดี ซูซาน บอยล์ (เกิด ค.ศ. 1955 ที่ชอร์ตฮิลส์ รัฐนิวเจอร์ซีย์) ทั้งสองอาศัยอยู่ที่แอเธอร์ตัน รัฐแคลิฟอร์เนียในคริสต์ทศวรรษ 1990 มีลูกสาวชื่อ โซฟี และลุกสาวอีกคนชื่อ Alison ผู้เสียชีวิตจากอาการป่วยใน ค.ศ. 2017 ความสัมพันธ์นอกสมรสหลายครั้งของชมิดต์ได้รับความสนใจจากสาธารณชน แต่เขากับภรรยายังคงร่วมกันทำกิจกรรมเพื่อการกุศลต่อไป

ในเดือนมกราคม ค.ศ. 2013 ชมิดต์เดินทางเยือนประเทศเกาหลีเหนือร่วมกับโซฟี ลูกสาว แจเรด โคเฮน และอดีตผู้ว่าการรัฐนิวเม็กซิโก บิลล์ ริชาร์ดสัน

## อ้างอิง

## แหล่งข้อมูลอื่น

*
* 
* 
*  (January 17, 2008)
* Mobile World Congress 2010 Keynote: Eric Schmidt, CEO, Google (February 2010)

หมวดหมู่:กูเกิล
หมวดหมู่:นักธุรกิจชาวอเมริกัน
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์